KOMMISSIONENS BESLUTNING af 24. juni 1997 om ændring af beslutning 96/23/EF, 96/98/EF, 96/99/EF, 96/102/EF og 97/32/EF for så vidt angår forelæggelsen af finansielle bilag i tilknytning til EF-tilskud til visse foranstaltninger vedrørende dyrs og menneskers sundhed (Kun de danske, franske, engelske og nederlandske udgaver er autentiske) (EØS-relevant tekst) (97/421/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 20 og artikel 28, stk. 2, og

ud fra følgende betragtninger:

Der er i henhold til Kommissionens beslutning 96/23/EF af 20. december 1995 om reglerne for tekniske og videnskabelige foranstaltninger vedrørende bekæmpelse af klassisk svinepest og om EF-tilskud hertil (3) blevet truffet foranstaltninger med henblik på at undersøge de epidemiologiske aspekter af klassisk svinepest i Belgien;

ifølge Kommissionens beslutning 96/98/EF af 12. januar 1996 om EF-tilskud til driften af EF-referencelaboratoriet for visse fiskesygdomme (Statens Veterinære Serumlaboratorium, Århus, Danmark) (4) kan EF yde tilskud til Danmark med henblik på de opgaver, der skal udføres på EF-referencelaboratoriet for visse fiskesygdomme;

ifølge Kommissionens beslutning 96/99/EF af 12. januar 1996 om EF-tilskud til driften af EF-referencelaboratoriet for aviær influenza (Central Veterinary Laboratory, Addlestone, Det Forenede Kongerige) (5) kan EF yde tilskud til Det Forenede Kongerige med henblik på de opgaver, der skal udføres på EF-referencelaboratoriet for aviær influenza;

ifølge Kommissionens beslutning 96/102/EF af 12. januar 1996 om EF-tilskud til driften af EF-referencelaboratoriet for Newcastle disease (Central Veterinary Laboratory, Addlestone, Det Forenede Kongerige) (6) kan EF yde tilskud til Det Forenede Kongerige med henblik på de opgaver, der skal udføres på EF-referencelaboratoriet for Newcastle disease;

ifølge Kommissionens beslutning 97/32/EF af 18. december 1996 om EF-tilskud til driften af EF-referencelaboratoriet for salmonella (Rijksinstituut voor Volksgezondheid en Milieuhygiëne, Bilthoven, Nederlandene) (7) kan EF yde tilskud til Nederlandene med henblik på de opgaver, der skal udføres på EF-referencelaboratoriet for salmonella;

af budgethensyn er det en forudsætning for at kunne modtage EF-tilskud i henhold til beslutning 96/23/EF, 96/98/EF, 96/99/EF, 96/102/EF og 97/32/EF, at der forelægges bilag; kravene til disse bilag er fastsat i førnævnte beslutninger;

der er anmodet om en forlængelse af den periode, hvori der kan forelægges bilag;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 5, andet led, i Kommissionens beslutning 96/23/EF, ændres ordet »marts« til »juli«.

Artikel 2

I artikel 4, andet led, i Kommissionens beslutning 96/98/EF, ændres ordet »marts« til »juli«.

Artikel 3

I artikel 4, andet led, i Kommissionens beslutning 96/99/EF, ændres ordet »marts« til »juli«.

Artikel 4

I artikel 4, andet led, i Kommissionens beslutning 96/102/EF, ændres ordet »marts« til »juli«.

Artikel 5

I artikel 4, andet led, i Kommissionens beslutning 97/32/EF, ændres ordet »marts« til »juli«.

Artikel 6

Denne beslutning er rettet til Kongeriget Belgien, Kongeriget Danmark, Kongeriget Nederlandene og Det Forenede Kongerige Storbritannien og Nordirland.

Udfærdiget i Bruxelles, den 24. juni 1997.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 19.

(2) EFT nr. L 168 af 2. 7. 1994, s. 31.

(3) EFT nr. L 7 af 10. 1. 1996, s. 10.

(4) EFT nr. L 23 af 30. 1. 1996, s. 23.

(5) EFT nr. L 23 af 30. 1. 1996, s. 24.

(6) EFT nr. L 23 af 30. 1. 1996, s. 27.

(7) EFT nr. L 12 af 15. 1. 1997, s. 42.